Avioehtoa ei aina kannata tehdä, jos aviopuolisot omistavat yhtä suuren osan omaisuudesta. Kaikkien avioparien kannattaa kuitenkin miettiä yhdessä, mitä avioehto käytännössä tarkoittaa, ja mikä sen merkitys omassa parisuhteessa on. Avioehto ei ole pakollinen, mutta joillekin se voi olla hyvin tarpeellinen asiakirja. Vaikka juuri nyt tuntuisi, ettei avioehto kannata, on järkevää miettiä myös sitä, miten omistussuhteet voivat tulevaisuudessa muuttua.